**פרוטוקול ישיבת הנהלה כלכלית מס' 14.19 מיום 26.11.19**

* + - 1. **עקירת תמרים:**

הוצגה מפה – מצב קיים ומצב מבוקש. מוצע לעקור את האמרי וחלקת דרי קטנה. הזנים לא רווחיים, ומצב ההשקיה בעייתי ודורש השקעה. לאחר דיון סוכם לאשר את העקירה, כולל העלות הנגזרת. הנטיעות המתוכננות במקום (בננות ופרדס) יידונו ויאושרו בנפרד בהתאם לתכנית ובדיקות הקרקע. ההנהלה קוראת לאבנר ולצוות לחתור ולהביא את ענף התמרים לרווחיות שתעודד נטיעות מהזנים שאִתם הוחלט להמשיך (מג'הול וברהי).

* + - 1. **תכנית רב שנתית לנטיעת בננות:**

התכנית טרם הושלמה ותוצג במסגרת תקציב 2020. אושר תשלום מקדמה בסך 40,000 ₪ עבור שתילי בננות לנטיעת אביב 60 דונם במקום 30 דונם שתוקצבו.

* + - 1. **הסבת מכון חליבה לרובוטי:**

בהמשך לדיון בישיבה הקודמת הוצג מסמך ההבנות עם Afimilk.

סוכם:

* ההנהלה מבקשת התייחסות הספק למדד MTBF – Mean time between failures. המדד חייב להיות מקובל על ישראל ג'יליירס.
* ההנהלה מבקשת לקבל מדיאגו תכנית עסקית על בסיס המידע שהוצג כדי לאשש את הנחת החזר ההשקעה עד השנה ה-5.
* כפוף לאלה, ההנהלה מאשרת לחתום על מסמך ההתקשרות.

להלן ריכוז הנושאים שבהם עסקה ההנהלה הכלכלית של דגניה בסוף 2019 ובתחילת שנת 2020.

הנושאים מוצגים בתמצות רב, ונמחקו נושאים שאין להפיץ בתפוצה רחבה.